**POZIV OSOBAMA SA INVALIDITETOM ZA PRIJAVU NA STRUČNU PRAKSU (*INTERNSHIP*) U ORGANIZACIJAMA/ PREDUZEĆIMA PO VLASTITOM IZBORU**

**„Zajednice različitih, ali ravnopravnih građana“**

**Ref:** **EU CDEC/20-002 17.02.2020.**

**I UVOD**

**Cilj projekta** „Zajednice različitih, ali ravnopravnih građana“ je osnaživanje kapaciteta organizacija civilnog društva u Bosni i Hercegovini kako bi postigli veći nivo njihove uključenosti u proces Evropskih integracija, fokusirajući se na povećanje socijalne uključenosti i nediskriminaciju osoba sa invaliditetom.

**Specifični cilj**: Povećana uključenost organizacija civilnog društva u procesu Evropskih integracija, kao i u procesu donošenja odluka na nivou BiH, sa akcentom na osnovna prava, društvenu uključenost i nediskriminaciju osoba sa invaliditetom

**Očekivani rezultati:**

R1: Povećani kapaciteti vezani za razmjenu iskustva i informacija, monitoring i javno zagovaranje dvije mreže organizacija osoba sa invaliditetom

R2: Povećana inkluzivnost drugih organizacija civilnog društva, koje nisu primarno organizacije osoba sa invaliditetom, kao i lokalnih vlasti

R3: Integracija osoba sa invaliditetom se zagovara i široko promoviše putem organizacije različitih zajedničkih aktivnosti koje uključuju OCD, medije, vlasti i javnosti, te uključivanjem u procese donošenja odluka

**Ciljne grupe:**

Osobe sa invaliditetom

Neformalna mreža žena sa invaliditetom

Mreža osoba sa invaliditetom UDAS

Organizacije civilnog društva, koje nisu primarno organizacije osoba sa invaliditetom

Predstavnici lokalne uprave

Predstavnici medija

60 osnovnih škola

20 javnih institucija

Mladi stručnjaci u polju podrške OSI, bez prethodnog iskustva

Široka javnost

**Ciljne opštine**

* jačanje mreža osoba sa invaliditetom: Sarajevo, Tuzla, Banjaluka, Trebinje, Bijeljina
* mapiranje pristupačnosti škola za osobe sa invaliditetom: Trebinje, Bijeljina, Bihać i Cazin
* aktivnosti društva koja vode promociji i zagovaranje za poboljšanje integracije osoba sa invaliditetom: sve opštine u Bosni i Hercegovini

**Trajanje projekta**: 01.11.2018.-31.10.2021.

**Sprovođenje projekta:** Organizacija "UDAS" provodi projekat u partnerstvu sa Helsinškim parlamentom građana Banja Luka i Udruženjem građana ''Nesto Više'' Sarajevo.

**II Opis aktivnosti: Stručna praksa *(Internship*) - Sticanje dvomjesečnog radnog iskustva**

UG Nešto Više u okviru poziva ***EU CDEC/20-002*** poziva nezaposlene osobe sa invaliditetom sa završenom srednjom školom i/ili fakultetom sa područja cijele Bosne i Hercegovine da se prijave za sticanje dvomjesečnog radnog iskustva.

Cilj ove aktivnosti je omogućiti nezaposlenim osobama sa invaliditetom sticanje dvomjesečnog radnog iskustva. Sve prijavljene osobe koje budu izabrane - ukupno njih 10 - imati će priliku da u periodu od osam sedmica steknu radno iskustvo, radeći u organizacijama civilnog društva, preduzećima i lokalnim ustanovama.

*Napomena: Stručna praksa je aktivnost koja nije priznata unutar zvaničnog kvalifikacijskog okvira („radne knjižice“).*

Poziv je namijenjen nezaposlenim osobama sa invaliditetom sa završenom srednjom školom i/ili fakultetom.

Svi izabrani aplikanti dobit će naknadu za svoj dvomjesečni angažman u ukupnom, bruto, iznosu od **880,00 KM**, porezi na osnovu ugovora o djelu su uključeni u navedeni iznos.

Za odabrane korisnike projekta sprovest će se sljedeće aktivnosti:

* Razvoj opisa poslova za angažman: Osoblje UGNV će zajedno sa poslodavcima razviti opis poslova za svaku izabranu osobu;
* Dvomjesečna stručna praksa (*internship*): Svaka izabrana osoba radit će puno radno vrijeme tokom osam sedmica kod poslodavca po svom izboru i voditi će dnevnik u koji će unositi unaprijed definisane podatke;

**III Način prijave**

Zainteresovane osobe trebaju popuniti prijavni obrazac koji se može preuzeti na web adresi UGNV : <https://nestovise.org/wp-content/uploads/2020/02/PrijavniObrzacPozivOSIfinal.docx>

i da isti pošalju na adresu: [poziv-1@nestovise.org](mailto:poziv-1@nestovise.org) naslovljen: “**Prijava na poziv broj: EU CDEC/20-002“**

**IV Vremenske odrednice**

Zainteresovane osobe trebaju poslati popunjen obrazac najkasnije do **28.02.2020. godine** do 16h.

Konačni izbor odabranih kandidata izvršit će se najkasnije do **13.03.2020. godine**, i samo odabrani kandidati će biti kontaktirani.

*Napomena: Udruženje građana “Nešto Više” zadržava pravo da ne prihvati bilo koju ili sve od pristiglih prijava, i nisu obavezni da obrazlažu svoju odluku.*

Ukoliko imate dodatnih pitanja tokom popunjavanja prijave, kontaktirajte nas na:

++387 (0) 65 514 031

**Prijave pristigle nakon navedenog roka, neće se uzeti u razmatranje.**